section_heading: Povijest
paragraph_text: Bunjevačko-šokačka stranka programski se zalagala za jedinstvenu državu, vojvođansku autonomiju, za zadržavanje općinskog i konfesionalnog upravljanja školama, ravnopravnost Katoličke Crkve i Srpske pravoslavne Crkve te za agrarnu reformu. S vremenom je hrvatsko nacionalno buđenje ulazilo i u ovu stranku te se sve više okretala ka hrvatstvu.